# &ktouch;i käsiraamat

Håvard
Frøiland

    &Haavard.Froeiland.mail;

Andreas
Nicolai

    Andreas.nicolai@gmx.net

Marek
Laane

    bald@starman.ee

Tõlge eesti keelde
1999-2005
Håvard Frøiland, Andreas Nicolai
&FDLNotice;
2005-06-19
1.5

&ktouch; on rakendus klaviatuuril kirjutama õppimiseks. &ktouch; pakub välja teksti, mille kirjutamist saad harjutada, ning võimaldab seda teha sõltuvalt sinu oskustest päris mitmel tasemel. Rakendus võib näidata, millist klahvi järgmisena vajutada, ja ühtlasi osutada, millise sõrmega oleks seda õige teha.

KDE
kirjutamine
tippimine
sisestamine
masinakiri
haridus
ktouch
tippima
kirjutama

## &ktouch;i kasutamine

### Sissejuhatus

#### Mis on &ktouch;?

&ktouch; on klaviatuuril kirjutama õppimise rakendus.

&ktouch; pakub välja teksti, mille kirjutamist saad harjutada, ning võimaldab seda teha sõltuvalt sinu oskustest päris mitmel tasemel. Rakendus võib näidata, millist klahvi järgmisena vajutada, ja ühtlasi osutada, millise sõrmega oleks seda õige teha.

&ktouch;i peaaken
&ktouch;i peaaken

&ktouch; on suurepärane kirjutamisõpetaja, mille abil saad õppida kirjutama ilma klahvidele vaatamata. Rakendus sobib igas vanuses inimestele, ennekõike kindlasti aga kooliõpilastele ja tudengitele. See on vaba tarkvara ning seda levitatakse vastavalt &GNU; Üldisele Avalikule Litsentsile, nii et selle ega ühegi uuenduse eest ei tule kunagi maksta.

#### Omadused

&ktouch;i praegune versioon 1.5 pakub mitmeid kasulikke omadusi, sealhulgas:

- Paljude erinevate harjutuste pakkumine paljudes erinevates keeltes, sealhulgas keelest sõltuvate fontide tugi ja käepärane õppetundide redaktor

- Paljude erinevate klaviatuuripaigutuste ning kasutaja enda määratud paigutuse kasutamise toetus

- Põhjaliku statistilise info kogumine harjutamise ajal, mis aitab hiljem sul endal või õpetajal sinu edusamme analüüsida

Omadusi on mõistagi arvukalt rohkem ning neist tehakse edaspidi käsiraamatus sobivates kohtades pikemalt juttu.

### Klaviatuuril kirjutama õppimine &ktouch;i abil

Siin on veel üks &ktouch;i pilt, sedakorda saksa klaviatuuripaigutuse ja saksakeelse harjutusega:

&ktouch;i peaaken
&ktouch;i peaaken

Kuigi klaviatuuril kirjutama õppimine &ktouch;i abil ning üldse rakenduse kasutamine on imelihtne, tutvustame siiski &ktouch;i lähemalt järgmistes osades.

#### Alustamine

&ktouch;i käivitamisel näeb umbes sellist pilti nagu ülal. Rakenduse peaaken jaguneb kolmeks põhiosaks:

1. Teatud statistika kirjutamise kohta ülaosas

2. Tekst, mida sa pead kirjutama (õpetaja rida), ja tekst, mida sa oled seni kirjutanud (õpilase rida)

3. Klaviatuur (loodetavasti samasugune nagu sinu ees laual)

Hiljem vaatleme neid osasid lähemalt.

&ktouch;i esmakordsel käivitamisel avatakse vaikeõppetund ning valitakse vaikimisi klaviatuuripaigutus. Enne seda, kui asud harjutust läbi tegema, võib olla vajalik muuta klaviatuuripaigutust, et see vastaks sinu tegelikule klaviatuurile. Selleks vali menüükäsk Seadistused Klaviatuuri tüüp... ja vali maa, kus sa viibid (või maa, mis kasutab samasugust klaviatuuripaigutust, nagu sinul parajasti on). Kui sinu klaviatuuri nimekirjas ei leidu, saad alati selle ise luua (vaata osa Omaenda klaviatuuri loomine).

Kui oled klaviatuuri valinud, vali õppetund. Õpetaja real näidatakse valitud õppetunni ja taseme esimest rida. Sa võid valida mõne vaikeõppetunni menüükäsuga Harjutamine Vaikeõppetunnud... või siis avada kasutaja loodud õppetunnifaili (&eg; kui õpetaja annab sulle spetsiaalse harjutuse) menüükäsuga Fail Ava õppetunnifail... Sa võid õppetunde ka ise luua (vaata osa Omaenda õppetundide loomine). Kui klaviatuur ja õppetund valitud, võidki kirjutama hakata.

Aseta käed klaviatuurile, nagu näitavad kaheksa tähistatud sõrmeklahvi (pöidlad asuvad tühikuklahvi kohal) ja hakka kirjutama teksti, mida näitab õpetaja rida. Iga klahv, mida klaviatuuril vajutad, tõstetakse aknas paikneval klaviatuurikujutisel esile ja kui sa pead vajutama mõnda klahvi, mis ei asu sõrmeklahvide all, siis näidatakse nii seda klahvi kui ka klahvi, mille sõrme tuleks mujalasuva klahvi vajutamiseks liigutada. Ürita liigutada käsi võimalikult vähe ning kui oled tähe kirjutanud, too sõrm alati vaikeasukohta tagasi.

Klahvide värvid osutavad, millise sõrmega tuleb antud klahvi vajutada.

On täiesti usutav, et teed kirjutamise ajal ka mõne vea. Sel juhul muudab kirjutamisrida värvi (vaikimisi punaseks) ning sa pead vajuta klahvi Backspace, et vigane täht või tähed kustutada.

Kui oled rea edukalt kirja pannud, vajuta klahvi Enter uuele reale liikumiseks.

#### Õppetunnid ja tasemed

Nagu mainitud, tuleb sul valida õppetunnifail, mis sisaldab kogu teksti, millega saad harjutada. Tavaliselt suureneb tasapisi raskusaste ning enamik õppetunde koosnebki mitme raskusastmega tasemest. Mõned õppetunnid sisaldavad siiski ainult ühe taseme ja teksti (&eg; ajaleheartikli sinu kirjutamisoskuste testimiseks).

&ktouch;i peaakna ülaosas asuvates infokastides on vasakul näha parajasti kehtiv tase. Väikesed nupud sellest paremal lubavad käsitsi taset vahetada. Üldiselt käib see siiski automaatselt (täpsemalt räägib sellest osa Harjutamisvalikud). Parempoolne infokast näitab lühiinfot taseme kohta, enamasti lihtsalt tähti, mis on antud tasemel uued. Kaks keskmist infokasti näitavad sinu kirjutamiskiirust (märki minutis) ja täpsust. See statistika käib taseme juurde ja kui jõuad uuele tasemele, siis nullitakse see automaatselt. Rakendus jätab siiski kogu sinu statistika meelde (vaata osa &ktouch;i statistika).

#### Harjutusseansi alustamine ja lõpetamine

Kui kirjutad õppetunnis ettenähtud teksti, tähendab see harjutusseanssi. Uue harjutusseansi saab käivitada menüükäsuga Harjutamine Käivita uus harjutus või vastava nupuga tööriistaribal. Taseme muutmine (olgu käsitsi või automaatselt) ei muuda harjutusseanssi. Harjutusseanss kestab seni, kuni käivitad uue harjutuse, valid uue õppetunni (mis käivitab automaatselt uue harjutusseansi) või väljud rakendusest.

Kui avad &ktouch;is harjutusseansi ajal mis tahes dialoogi, peatatakse harjutus ja taimer, kuni vajutad taas mõnda klahvi. Seansi saab käsitsi peatada menüükäsuga Harjutamine Paus harjutuses või vastava nupuga tööriistaribal.

### &ktouch;i statistika

&ktouch; hoiab sul silma peal! Põhimõtteliselt salvestatakse iga sinu klahvivajutus, mille põhjal luuakse kasulik (või vähemalt lihtsalt huvitav) statistika. &ktouch; salvestab statistika õppetunnifailide kaupa. Samuti eristab &ktouch; tasemeid ja harjutusseansse, et vältida igasugust tüssamist :-)

#### Harjutusseansi statistika

Aktiivse harjutuse statistika
Aktiivse harjutuse statistika

Kui käivitad uue harjutuse, alustatakse kohe ka statistiliste andmete salvestamist. &ktouch; jätab sinu oskuste hindamiseks ja võimalike raskete klahvide tuvastamiseks meelde mitmeid asju:

- Mitut klahvi kokku vajutati?

- Kui palju vajutati õigeid klahve?

- Milliseid klahve ja kui sageli vajutati valesti?

- Kui palju kirjutati õigeid sõnu?

- Kui palju kulus aega?

Harjutusseansi statistika abil aitab &ktouch; sul hinnata oma edusamme ja oskuseid igas konkreetses seansis.

#### Taseme statistika

Harjutusseansi iga taseme (&ie; taseme, millel sa midagi kirjutasid) kohta kogutakse samasugune info nagu harjutusseansi enda kohta. Taseme statistiliste andmete abil saad uurida iga taseme kohta eraldi, kuidas on su oskused arenenud ja tuvastada kitsaskohad, millele edaspidi rohkem tähelepanu osutada.

#### Statistikadialoog

Statistikadialoogi avab menüükäsk Harjutamine Õppetunni statistika või klõps statistikanupule tööriistaribal. See näitab sinu parajasti käsiloleva harjutuse ja taseme statistikat ning graafiliselt varasemate harjutusseansside statistikat.

Statistikadialoogi avades saad valida seansi ja taseme statistika vahel. Esimene võtab kokku kõik, mida oled seni kirjutanud. Taseme statistika näitab ainult parajasti käsiloleva taseme andmeid. Nii saab teha vahet sinu üldiste oskuste ja hetkeoskuste vahel.

Dialoogi kolmandal kaardil näeb graafiliselt ülevaadet oma masinkirjaoskuste kohta, kusjuures seda saab mitmel moel esitada lasta. Pane tähele, et seansi või taseme statistika salvestamisel salvestatakse ka kuupäev. Nii saad ka näha näiteks seda, kuidas su võimed pikema vaheaja tõttu langesid või millal viimati mõnda õppetundi või taset proovisid.

Harjutuste statistika diagramm
Harjutuste statistika diagramm

## &ktouch;i menüü ja seadistustedialoog

Käesolevas peatükis vaatleme veidi lähemalt rakendust ennast.

Peaaegu alati on rakenduses võimalik kasutada abivõimalust Mis see on? (väike küsimärk akna minimeerimise/maksimeerimise nuppude kõrval).

### &ktouch;i menüü

&ktouch;i menüü on nii lihtne, et õieti polegi siin midagi seletada. Menüüs Fail leiduvad kirjed võimaldavad avada õppetunde ja neid muuta. Menüüs Harjutamine ongi harjutamisega seotud kirjed ning menüüs Seadistused saab rakendust seadistada. Seadistustedialoogi valikuid kirjeldame järgmises osas.

### &ktouch;i seadistusvalikud

&ktouch;i saab üsna mitmeti enda vajadustele kohendada. Seadistused salvestatakse iga kasutaja jaoks eraldi. Seadistustedialoogi saab avada menüükäsuga Seadistused&ktouch;i seadistamine...

#### Üldised valikud

Selles dialoogis saab muuta &ktouch;i käitumist määravaid üldisi valikuid.

Üldised valikud
Üldised valikud

Kõigepealt saab heli sisse või välja lülitada (viimane võib olla mõistlik näiteks koolitundides). Samuti saab määrata õpetaja ja kirjutamisrea liikumise kiiruse.

Kõige olulisem on aga ilmselt õppetunni fondi valimine. Õpetaja rea näitamisel kasutab &ktouch; üldiselt õppetunnifailis määratud fonti. Kui seda aga sinu süsteemis ei ole või ei määra fail fonti, kasutab &ktouch; süsteemi vaikimisi fonti. Kuid see ei pruugi sisaldada kõiki sümboleid, mida õppetunniks vaja läheb. Sel juhul saad siin selle tühistada ja valida fondi, mis just sinu vajadustega sobib.

&ktouch; eristab õppetunni ja klaviatuuri fonti. Esimese tühistamine ei muuda automaatselt klaviatuuri fonti. Viimast saab muuta vastava valikuga klaviatuuriseadistuste kaardil.

#### Harjutamisvalikud

Sellel kaardil saab määrata, kuidas &ktouch; muudab tasemeid vastavalt kasutaja oskustele.

Harjutamisvalikud
Harjutamisvalikud

Kui Automaatne taseme muutmine sisse lülitada, kontrollib &ktouch; iga taseme lõppedes etteantud piiranguid ning otsustab, kas taset tõsta või vähendada või lasta sama tase veel kord läbida. Tase muutub ainult taseme lõpul (&ie; kui kasutaja on lõpetanud taseme viimase rea). Kui kirjutamiskiirus (märki sekundis) ja täpsus on mõlemad vähemalt võrdsed valikus Taseme suurendamise piirangud määratuga, liigub &ktouch; järgmisele tasemele. Kui kirjutamiskiirus või täpsus on väiksem, kui näevad ette Taseme alandamise piirangud, liigub &ktouch; eelmisele tasemele.

Samuti saab siin anda rakendusele korralduse jätta meelde parajasti aktiivne tase rakendusest väljumisel ning avada see uuesti &ktouch;i järgmisel käivitamisel.

#### Klaviatuuriseadistused

Sellel kaardil saab määrata klaviatuuriga seotud valikuid.

Klaviatuuriseadistused
Klaviatuuriseadistused

Selles dialoogis saab määrata klaviatuuri välimuse ja funktsionaalsuse. Sarnaselt üldiste valikute kaardil olnud valikule Õppetunni fondi tühistamine, saab siin määrata just endale sobiva klaviatuuri fondi. Valikuga Klaviatuuril tõstetakse klahvid esile saab harjutamise raskusastet muuta.

Kui klaviatuur on sulle juba tuttavaks saanud, võid klahvide esiletõstmine välja lülitada, et see ei segaks keskendumast õpetaja real asuvale tekstile.

#### Värviseadistused

Selles dialoogis saab muuta &ktouch;i väljanägemist.

Värviseadistused
Värviseadistused

Selle kaardi valikud ei vaja ilmselt erilist seletamist. Klaviatuurile saab valida ühe neljast eelnevalt määratud värviskeemist. Soovi korral saab meeldivale värviskeemile lülituda ka lennult, kasutades selleks menüükäsku Seadistused Klaviatuuri värviskeemid.

## &ktouch;i laiendamine

### Omaenda õppetunni loomine

Õppetunde saab ise hõlpsasti luua &ktouch;i õppetunniredaktori abil. Menüükäsuga Fail Muuda õppetundi... avaneb dialoog Õppetunnifaili avamine, milles saad valida, millist õppetundi muuta. Sa võid valida aktiivse õppetunni või mõne eelnevalt määratud õppetunni (kui sul on neile ligipääs) muutmise või ka luua uue õppetunni täiesti iseseisvalt.

#### Õppetunni loomine

Oletame, et soovid luua uue õppetunni. Anname mõned nõuanded, mida selle juures silmas pidada:

- Esimese paarikümne klahvi juures lisa ainult 2 klahvi iga uue taseme kohta. Las kasutaja harjutab kõigepealt klahve erinevates kombinatsioonides ja alles seejärel uutes või segiläbi ka juba esinenud sõnades.

- Lisa õppetundi vähemalt mõni tase, et kasutaja näeks harjutamise ajal oma edenemist.

- Ära tee tasemeid liiga pikaks.

- Ürita teksti raskusastet sujuvalt tõsta ning testi seda iseenda peal.

- Pärast esimeste klahvide omandamist korda õppetundi seda varieerides.

#### Mida õppetundide juures arvestada

Õppetunni pealkiri on oluline, sest selle järgi saab tuvastada õppetunni nii menüüs Harjutamine kui ka statistikas. Kommentaari võib lisada info õppetunni autori ja selle allika kohta (kui see on olemas).

Iga taseme juures saab määrata antud tasemel omandatavad uued sümbolid/klahvid. Siia sisestatavat teksti näidatakse tasemeinfona &ktouch;i peaaknas ülal paremal asuvas infokastis.

Samuti saab määrata õppetunni vaikimisi fondi, mida kasutatakse õpetaja ja kirjutamisreal ning mõistagi õppetunni muutmise dialoogis, kui klõpsata nupule Muuda fonti...

### Omaenda klaviatuuri loomine

Klaviatuurifaili luues saab luua omaenda klaviatuuri. Praegu ei paku &ktouch; spetsiaalset klaviatuuriredaktorit, kuid klaviatuurifaili loomine ei ole sugugi keeruline. See nõuab vaid natuke aega ja veidi matemaatikat geomeetria tuvastamiseks. Kõige mõistlikum oleks võtta eeskujuks mõni olemasolev klaviatuurifail ja seda kohendades luua enda klaviatuurile vastav paigutus.

Praegu kujutavad klaviatuurifailid endast UTF-8 kodeeringus klaartekstifaile. Lähitulevikus on kavas &ktouch;i klaviatuuriandmed salvestada ka &XML;-failidena. Seepärast selgitame siin ainult lühidalt klaviatuurifaili struktuuri saksa klaviatuuri näitel.

Tavaliselt algab klaviatuurifail päisega, mis sisaldab infot autori ja klaviatuuri tüübi kohta.

    ####################################################
    #    KTouch
    #    Keybord layout file for german keybord layout
    #    Code=UTF-8
    ####################################################

Kõik read, mille alguses seisavad trellid '#', on kommentaarid. Pärast päist tuleb niinimetatud sõrmeklahvide sektsioon, mis näitab, kus asuvad normaalasendis kaheksa sõrme.

    #
    #          Unicode  KeyChar  x    y
    #
    FingerKey  97       A        18   20
    FingerKey  115      S        28   20
    FingerKey  100      D        38   20
    FingerKey  102      F        48   20
    FingerKey  106      J        78   20
    FingerKey  107      K        88   20
    FingerKey  108      L        98   20
    FingerKey  246      Ö        108  20

Klahvide vaikemõõtmeteks on 8 ühikut, sestab annab 10-ühikulise võrgustiku kasutamine normaalselt väljanägeva klaviatuuri. Esimene arv on Unicode'i sümbolikood. KeyText on sümbol, mida klahvile vajutades kirjutatakse, UTF-8 kodeeringus (see kehtib automaatselt kõigis uuemates &Linux; versioonides - kontrolli ainult, et sinu kasutatav redaktor salvestaks failid UTF-8 kodeeringus).

Järgmine sektsioon sisaldab eriklahve, mis, kui jätta välja BackSpace ja Enter, on lihtsalt dekoratiivsed.

    #
    #           Unicode  KeyText    x     y     Width Height
    #
    ControlKey  260      Tab        0     10    15    10
    ControlKey  13       Enter      138   20    12    10
    ControlKey  258      Shift      123   30    27    10
    ControlKey  264      AltGr      120   40    15    10
    ControlKey  265      Ctrl       135   40    15    10
    ControlKey  263      Alt        15    40    15    10
    ControlKey  262      Strg       0     40    15    10
    ControlKey  32       Leertaste  30    40    90    10
    ControlKey  257      Shift      0     30    13    10
    ControlKey  259      CapsLock   0     20    18    10
    ControlKey  8        BackSpace  130   0     20    10

Teksti, mida siin klahvile määrad, näidatakse klaviatuuril. Siiski näitab &ktouch; teksti Shift, CapsLock, Tab, BackSpace ja Enter asemel vastavaid sümboleid, nii et neid ei pruugi muuta. Samas näiteks Alt ja Ctrl võivad keeleti erinevad olla. Juhtimisklahvide geomeetria võib olla suvaline ristkülik, mille määrab ülemine vasak X- ja Y-koordinaat ning laius ja kõrgus.

Järgmine sektsioon sisaldab kõiki klaviatuuri sümboleid (välja arvatud eelnevalt määratud sõrmeklahvid), mida saab kirjutada ilma klahvi Shift vajutamata.

    #
    #          Unicode  KeyChar   x    y      FingerKeyUnicode
    #
    NormalKey  94       ^         0    0      97
    NormalKey  49       1         10   0      97
    NormalKey  50       2         20   0      115
    NormalKey  51       3         30   0      100
    NormalKey  52       4         40   0      102
    NormalKey  53       5         50   0      102
    NormalKey  54       6         60   0      102
    .
    .
    .
    NormalKey  46       .         103  30     108
    NormalKey  45       -         113  30     246

Nende defineerimine on põhimõtteliselt samasugune nagu sõrmeklahvide korral, kuid siiski on neil üks lisaomadus. Viimane Unicode'i kood määrab nendega seotud sõrmeklahvi ehk siis selle, millise sõrmega tuleks antud klahvi vajutada.

Järgmine ja viimane sektsioon sisaldab kõiki klahve, mida saab sisestada muuteklahvi (näiteks Shift) kasutades.

    #
    #           Unicode   TargetUnicode   FingerUnicode   ControllUnicode
    Comment
    #
    HiddenKey   65        97              97              258                 #A
    HiddenKey   66        98              102             258                 #B
    HiddenKey   67        99              100             258                 #C
    HiddenKey   68        100             100             258                 #D
    .
    .
    .
    HiddenKey   124       60              97              264                 #|
    HiddenKey   64        113             97              264                 #@

Varjatud klahvid määravad sisuliselt selle, mis juhtub klaviatuuril, kui vajutad teatud sümbolit. Esimene Unicode'i kood tähistab sümbolit. Teine on klahvisümboli kood (üks juba määratud tavalistest klahvidest). Kolmas arv näitab sõrmeklahvi (millise sõrmega tuleks antud klahvi vajutada) ning viimane muuteklahvi, mida on antud sümboli saamiseks vaja vajutada.

Vaatame näidet:

Soovid defineerida suure R-tähe. Selle Unicode'i kood on 82. Märk, mis saadakse klahvi R vajutades ilma muuteklahvi kasutamata, on väike r, mille Unicode'i kood on 114. Sõrm, millega klahvi R vajutada, on normaalasendis klahvil F, mille Unicode'i kood on 102. Suure R-tähe saamiseks tuleb aga vajutada parempoolset (või ka vasakpoolset) Shift-klahvi, mille kood on 264 (see ei ole tegelikult enam Unicode, vaid Qt klahvivajutuse sündmuse kood). Pane tähele, et juhtimisklahvide tähistamine võib &ktouch;i järgmistes versioonides usutavasti muutuda. Praegu aga tuleb kasutada just neid.

## Käskude seletused

### Menüüd ja kiirklahvid

#### Menüü Fail

Fail Ava õppetund...

  Avab uue õppetunnifaili

Fail Muuda õppetundi...

  Avab õppetunniredaktori, kus saab muuta aktiivset õppetunnifaili

&Ctrl;Q Fail Välju

  Lõpetab &ktouch;i töö

#### Menüü Harjutamine

Harjutamine Käivita uus seanss

  Alustab uut harjutusseanssi ja pärib, kas soovid selle käivitada samal tasemel

Harjutamine Paus seansis

  Teeb pausi aktiivses seansis, statistika kogumine seiskub

Harjutamine Õppetunni statistika

  Avab aktiivse seansi statistika dialoogi

Harjutamine Vaikeõppetunnid English (auto-generated)

  Võimalus valida, millises keeles harjutama hakata

#### Menüü Seadistused

Seadistused Tööriistariba näitamine/peitmine

  Lülitab tööriistariba näitamise sisse või välja

Seadistused Klaviatuuri tüüp number.keyboard

  Võimalus valida, millist klaviatuuripaigutust kasutada

Seadistused Klaviatuuri värviskeem Mustvalge

  Võimalus valida, millist klaviatuuri värviskeemi kasutada; mustvalge korral on kõik klahvid valged, välja arvatud see, mida sul tuleb vajutada - see on must

Seadistused Klaviatuuri värviskeem Klassikaline

  Võimalus valida, millist klaviatuuri värviskeemi kasutada; klassikalise korral on igal klahvitulbal oma värv

Seadistused Klaviatuuri värviskeem Sügavsinine

  Võimalus valida, millist klaviatuuri värviskeemi kasutada; sügavsinise korral on igal klahvitulbal oma sinise toon

Seadistused Klaviatuuri värviskeem Viiruline

  Võimalus valida, millist klaviatuuri värviskeemi kasutada; viirulise korral on klahvitulbad vaheldumisi sinised ja hallid

Seadistused Kiirklahvide seadistamine...

  Võimalus seadistada toimingutega seotud kiirklahve

Seadistused Tööriistaribade seadistamine...

  Võimalus seadistada tööriistaribal olevaid ikoone

Seadistused &ktouch;i seadistamine...

  Avab &ktouch;i seadistustedialoogi

#### Menüü Abi

&help.menu.documentation;

## Autorid ja litsents

&ktouch;

&ktouch;i autoriõigus 1999-2005:

- Håvard Frøiland haavard@users.sourceforge DOT net

- Andreas Nicolai andreas.nicolai@gmx DOT net

Kaasaaitajad:

- Frank Quotschalla: saksa klaviatuur, saksa harjutusfail ja tõlge.

- Ernesto Hernández-Novich: ladina-ameerika klaviatuur

- João Miguel Neves: portugali klaviatuur

- Henri Girard: prantsuse klaviatuur

Erilised tänud ka kõigile, keda siin pole mainitud, aga kes on annetanud klaviatuuri- ja õppetunnifaile.

Tõlge eesti keelde: Marek Laanebald@starman.ee, 2002

&underFDL; &underGPL;

## &ktouch;i hankimine ja paigaldamine

&ktouch;il on oma veebilehekülg http://ktouch.sourceforge.net. Seda tasuks kindlasti uurida, sest seal on uusim info &ktouch;i kohta.

&ktouch;i leiab ka &kde;-Edu &ktouch;i leheküljelt, kuna see on &kde;-Edu projekti osa.

&documentation.index;