&Mike.McBride; &Mike.McBride.mail;
Marek
Laane

    bald@starman.ee

Tõlge eesti keelde
2002-10-16
3.1
KDE
KControl
failihaldur

## Failihaldur

Selles moodulis saab seadistada mitmeid failihalduri &konqueror; tegutsemise aspekte.

&konqueror;i kui veebilehitseja seadistamiseks on olemas omaette moodul.

### Kasutamine

Failihalduri seadistamisvõimalused on organiseeritud mitmele kaardile:

Välimus

  Sellel kaardil saab kohandada &konqueror;i akende välimust, näiteks vaikefondi teksti värvi.

Käitumine

  Sellel kaardil on mõned &konqueror;i globaalsed valikud

Eelvaatlused

  Sellel kaardil saab määrata, kuidas &konqueror; peaks eelvaatlusi näitama.

#### Välimus

Järgmiste valikutega saab määrata, kuidas peaks olema tekst ja värvid esitatud &konqueror;i kui failihalduri akendes.

Standardne font:

  See on font, mida kasutatakse teksti, näiteks failinimede esitamiseks &konqueror;i aknas.

Fondi suurus:

  Võimaldab määrata teksti suuruse, samas kui Standardne font määrab kasutatava kirjatüübi.

Tavalise teksti värv:

  Määrab tavalise teksti värvi.

Ikooni teksti kõrgus:

  Maksimaalne ridade arv, mida kasutatakse ikooni teksti näitamiseks. Pikad read kärbitakse viimase rea lõpust.

  Pikka failinime saab siiski näha, kui peatad hiirekursori mõneks hetkeks ikooni kohal.

Ikooni teksti laius:

  Ikooni teksti maksimaalne laius, kui &konqueror; töötab mitmeveerulise vaate režiimis.

Failinimed kriipsutatakse alla:

  Kui kast Failinimed kriipsutatakse alla on märgitud, joonitakse failinimed alla, nii et nad näevad välja, nagu viidad veebilehekülgedel.

Failide suurust näidatakse baitides:

  Selle lehekülje viimane märkekast määrab, kuidas &konqueror; näitab failisuurusi, kui oled failihalduri režiimis, kus sellist infot tavaliselt esitatakse. Kui kast Failide suurust näidatakse baitides on märgitud, näidatakse failisuurust alati baitides. Kui see on märkimata, näidatakse seda vastavalt faili suurusele baitides, kilobaitides ja megabaitides.

#### Käitumine

##### Muud seadistused

Kataloogid avatakse eraldi aknas

  Kui see on lubatud, avatakse kataloogi suundumisel uus aken, mitte ei näidata selle sisu samas aknas.

Võrguoperatsioone näidatakse ühes aknas

  Kui see on märkimata ja sa laadid alla faile, ilmub dialoog, mis näitab allalaadimise staatust.

  Allalaadimise dialoog
  Allalaadimise dialoog

  Individuaalne allalaadimise dialoog

  Kui käivitad uue allalaadimise, ilmub uus dialoog (&Netscape; kasutajatele peaks see viis tuttav olema)

  Kui see on lubatud, koondatakse kõik allalaadimise staatuse aknad ühte dialoogikasti.

  Allalaadimise dialoog
  Allalaadimise dialoog

  Allalaadimise koonddialoog

  Kui langetad valiku allalaadimise koonddialoogi kasuks, võid katkestada allalaadimisi, tehes ebasoovitava allalaadimise nimel klõpsu ning vajutades seejärel vasakul asuvat nuppu Kustuta.

Kohtspikri näitamine failidel

  Siin saab määrata, kas soovid hiirekursoriga üle faili liikudes näha ilmumas väikest hüpikakent faili kohta käiva infoga.

Eelvaatluse näitamine kohtspikritel

  Siin saab määrata, kas failde kohtspikrid peaksid näitama ka faili eelvaatlust.

Kodu URL

  See on &URL; (&eg; kataloog või veebilehekülg), millele &konqueror; suundub, kui vajutatakse nuppu Kodu.

  Vaikimis on see kasutaja kodukataloog, mida tähistab märk `~`.

Oma kodulehekülje URLi võid määrata seda tekstikasti kirjutades või kasutades ikooni Lehitse. Vaikimisi on see `~`, mis tavapäraselt tähistab kataloogi $`HOME`. Kui klõpsad paneelil, failiavamis- või salvestusdialoogis või &konqueror;is (failihalduri režiimis) ikoonil Kodu, näidatakse just siin määratud kataloogi.

Sektsioonis Toimingud, millele küsitakse kinnitust saab määrata, mida &konqueror; peaks tegema, kui valid &konqueror;i aknas failil klõpsates käsu Kustuta, Liiguta prügikasti või Hävita. Kui mõni kast on märgitud, küsib &konqueror; enne vastava tegevuse sooritamist sinu käest kinnitust.

#### Eelvaatlused

&konqueror; pakub eelvaatlust paljude failitüüpide puhul, sealhulgas HTML-failid, pildid, &PostScript; ja PDF, helifailid, veebiarhiivid (kui paigaldatud on sobilik &konqueror;i plugin) ja tekstifailid.

Kui neist mõne eelvaatlus on aktiveeritud, ei näidata määratud tüüpi faile failihalduris standardsete ikoonidena, vaid miniatuurse eelvaatlusena. Aeglasematel arvutitel võib eelvaatluse tekkimine aega võtta, mistõttu ei pruugi selle lubamine mõttekas olla.

Selles moodulis saab määrata, millised protokollid peaksid olema eelvaatlusega. Eelvaatluse loomine tähendab, et &konqueror; peab vähemalt osaliselt faili alla laadima. Nagu ülejäänud &kde;, on ka &konqueror; võrgu jaoks läbipaistev ning käsitleb mujalasuvat &FTP;-kataloogi sarnaselt kohaliku kõvaketta kataloogiga. See võib aga kaasa tuua viivitusi, eriti kui vaatad näiteks aeglase internetiühenduse korral mõnda suuremat pildikataloogi.

Eelvaatluse saab lubada või keelata iga protokolli jaoks eraldi. Näiteks võib lubada eelvaatluse ühendatud NFS-ketastel, sest sinu võrk on kiire, kuid keelata selle &FTP; jaoks, sest internetiühendus käib üle aeglase modemi.

Siin saab ka täpsustada faili maksimaalse suuruse, mille korral &konqueror; veel püüab eelvaatlust luua. Vaikimisi on see 1 MB. Teisisõnu tähendab see, et kui failisuurus on 900 kB ja protokolli puhul, mis antud kataloogi vaatamisel kehtib, on eelvaatlus lubatud, siis &konqueror; selle ka ette manab. Kui aga failisuurus on 1,1 MB, siis eelvaatlust ei ilmu isegi juhul, kui protokolli puhul on see lubatud.

Eelvaatluse saab käigult lubada ja keelata &konqueror;is endas, kasutades menüüd Vaade. Kui näiteks tavaliselt oled lubanud eelvaatluse iga protokolli jaoks, aga leiad, et mingi server on erakordselt aeglane andmeid edastama, võid eelvaatluse hetkel välja lülitada ning hiljem taas lubada.

Lubada võib ka võimaluse Eelvaatlust suurendatakse ikoonide suhtes, mis näitab pisipiltides rohkem infot.

Paljud pildifailid sisaldavad juba pisipilti. Selle saab lubada valikuga Kasutatakse failis olevaid pisipilte. See säästab pisipiltide loomise aega eriti siis, kui avatav kataloog on piltiderohke ning &konqueror; avab selle esimest korda.