&J.Hall;

# Võrk ja X

Valesti seadistatud võrk võib sageli põhjustada &kde; rakenduste aeglast käivitumist või eriti halval juhul isegi üldse takistada nende käivitamist. Sinu masinas töötaval &X-Server;il on väga võimas kliendi/serveriliides, mis on ühtlasi võrguteadlik.

X kasutab masinanime nii unikaalse autoriseerimisvõtme loomiseks kui ka teadmaks, kuhu (selleks on keskkonnamuutuja $`DISPLAY`) saata reaalselt kujutatavad aknad. Kui sinu arvuti ei tea oma nime, kulutab see ääretult palju aega iseenda uurimiseks, mida saab hõlpsasti vältida, kui anda masinale teada, mis ta nimi siis on.

Kontrolli faili `/etc/hosts`, kus peab kohe alguses, pärast kommentaare olema kohaliku masina (localhost) kirje, mis näeb välja umbes selline.

    127.0.0.1        localhost

Sa peaksid lisama sinna ka oma arvuti täielikult kvalifitseeritud domeeninime, lühinime ja IP-aadressi, kui tegemist on staatilise IP-ga. Kui sinu IP-aadressi eraldab dünaamiliselt DHCP, võid kasutada lihtsalt loopback-seadme aadressi.

    127.0.0.1        hal.btl                hal                 (for dhcp)
    192.168.0.1        hal.btl                hal                (static)

Kontrolli, et sinu tulemüür ei oleks nii suurte piirangutega, mis takistab pakettide saatmist loopback-seadmele. Kui näiteks IPTables'is on antud seadmele `INPUT`-ahela vaikereegliks seatud midagi muud kui `ACCEPT`, võib see tekitada X'ile probleeme. Selle kontrollimiseks anna käsk:

    &percnt;iptables-save | grep lo
    -A INPUT -i lo -j  ACCEPT

Reegel ``-A` `INPUT` `-i` `lo` `-j` `ACCEPT`` peaks alati toimima, kui ei esine just muid valesti seatud reegleid (näiteks `DROP` `OUTPUT`-ahelas).