&Philip.Rodrigues;

# Standardsed menüükirjed

Üks kahest põhilisest rakenduse juhtimise viisist &kde;s on rakenduse menüüde kasutamine. Need võimaldavad pruukida enam-vähem kõiki käske, mida võib rakenduses vaja minna. Et oleks lihtsam meelde jätta, kus miski menüüs asub, ning uusi rakendusi kergemini tundma õppida, kasutavad menüüd üpris standardset paigutust. See tähendab, et kui oled ühese rakenduses selgeks saanud, kuidas faili avada, siis ei valmista sulle faili avamine raskusi enam üheski &kde; rakenduses. Vaatame nüüd standardse menüü üle:

## Menüü Fail

&Ctrl;N Uus

  See avab vastavalt rakendusel uue tühja dokumendi. Näiteks &kate; (&kde; võimas tekstiredaktor) korral luuakse uus tühi tekstifail.

&Ctrl;O Ava...

  Käsk Ava... avab &kde; Faili avamise dialoogi, kus saab valida faili, mida soovid antud rakenduses avada. Faili avamise dialoog on samuti standardiseeritud ja näeb ühtmoodi välja kõigis &kde; rakendustes. Sellest dialoogis on pikemalt juttu mujal.

  Pane tähele, et selle menüükirje järel seisab kolm punkti (...). See tähendab, et seda kirjet valides avaneb mingisugune dialoog. Kui muudad dialoogis midagi, rakenduvad muudatused pärast seda, kui oled klõpsanud nupule OK. Sa võid kõiki muudatusi muidugi ka ignoreerida ja dialoogi sulgeda klõpsuga nupule Loobu.

&Ctrl;S Salvesta

  Selle menüükäsuga saab salvestada kõik parajasti avatud faili tehtud muudatused. Kui see on esimene kord faili salvestada, ilmub &kde; Faili salvestamise dialoog, kus sul tuleb määrata faili nimi ja salvestamise asukoht.

Salvesta kui...

  Menüükäsuga Salvesta kui... saab parajasti avatud faili salvestada muu nimega. Ilmub Faili salvestamise dialoog, kus saad, nagu tavaliselt, valida nime ja salvestamise asukoha. Pane tähele, et kui oled salvestanud faili käsuga Salvesta kui..., on rakenduse aknas edasiseks tegevuseks sinu ees juba uus fail. Kui teed sellesse muudatusi ja need salvestad, salvestatakse muudatused uude faili, mitte esialgsesse. Selgitame seda näitega:

  1. Sa töötad parajasti failiga `tere.txt`, mis sisaldab teksti Tere, maailm!

  2. Nüüd kasutad menüükäsku Salvesta kui... faili salvestamiseks uue nimega `uustere.txt`.

  3. Nüüd lisad faili teksti Rõõm näha! ja kasutad menüükäsku Salvesta uue lause salvestamiseks.

  Seejärel on failis `uustere.txt` tekst Tere, maailm! Rõõm näha!, failis `tere.txt` aga endiselt ainult Tere, maailm!
&Ctrl;P Trüki...

  See menüükäsk avab &kde; trükkimisdialoogi, mis on valmis trükkima sinu parajasti avatud dokumenti. Selle dialoogi võimaluste kohta annab rohkem infot .

&Ctrl;W Sulge

  See menüükäsk sulgeb parajasti avatud dokumendi. Kui oled teinud sellesse pärast viimast salvestamist muudatusi, küsitakse sinu käest, kas soovid neid salvestada. Võid valida kas Salvesta või Unusta. Kui sa aga ei soovi tegelikult veel faili sulgeda, vali Loobu.

&Ctrl;Q Välju

  Selle käsuga saab kogu rakenduse sulgeda. Kui sul on selles avatud salvestamata muudatustega faile, küsitakse sinu käest, kas soovid need salvestada.

## Menüü Redigeerimine

&Ctrl;Z Võta tagasi

  Selle menüükäsuga saab tagasi võtta rakenduses viimati ettevõetud toimingu. Kui näiteks kustutasid tekstirea, siis käsk Võta tagasi toob selle taas tagasi.

&Ctrl;&Shift;Z Tee uuesti

  Selle menüükäsuga saab uuesti sooritada toimingu, mille võtsid tagasi menüükäsuga Võta tagasi. Kui näiteks tõid (nagu ülaltoodu näites) käsuga Võta tagasi uuesti tagasi kustutatud tekstirea, siis käsk Tee uuesti kustutab taas sellesama rea.

&Ctrl;X Lõika

  Selle menüükäsuga saab lõigata parajasti valitud failiosa lõikepuhvrisse. Täpsemalt räägib sellest .

&Ctrl;C Kopeeri

  Selle menüükäsuga saab kopeerida parajasti valitud failiosa lõikepuhvrisse. Täpsemalt räägib sellest .

&Ctrl;V Aseta

  Selle menüükäsuga saab lisada lõikepuhvri sisu aktiivsesse dokumenti. Lõikepuhvri sisu lisatakse kohta, kus asub parajasti kursor.

&Ctrl;A Vali kõik

  Selle menüükäsuga saab valida kogu aktiivse dokumendi.

&Ctrl;F Otsi...

  See menüükäsk avab dialoogi Teksti otsimine, mille abil saab aktiivses dokumendis otsida konkreetset sõna või fraasi.

F3 Otsi järgmine

  Selle menüükäsuga saab leida selle teksti järgmise esinemiskoha, mida otsisid viimati käsuga Otsi...

## Menüü Seadistused

Kiirklahvide seadistamine...

  Selle menüükäsuga avatavas dialoogis saab muuta rakenduses kasutatavaid kiirklahve. Vaata .

Tööriistaribade seadistamine...

  Selle menüükäsuga avatavas dialoogis saab muuta rakenduse tööriistaribal näidatavaid nuppe. Vaata .

Märguannete seadistamine...

  Selle menüükäsuga avatavas dialoogis saab muuta rakenduse kasutatavaid märguandeid (helid, veateated &etc;). Vaata .

Rakenduse seadistamine

  Selle menüükäsuga avatavas dialoogis saab muuta seadistusi, mis mõjutavad antud rakenduse käitumist tervikuna.

&help.menu.documentation;