&Pamela.Roberts;
Marek
Laane

    bald@online.ee

Tõlge eesti keelde
2002-09-22
3.1

# Pluginad

## &Netscape; pluginad

Praegu toetab &konqueror; &Netscape; 4.x pluginaid.

Valides Seadistused Konquerori seadistamine...Pluginad, ilmub dialoog kahe kaardiga: Skaneerimine ja Pluginad.

Kaart Skaneerimine määrab, kuidas &kde; tuvastab uusi &Netscape; pluginaid, mida saab teha käsitsi, vajutades nuppu Skaneeri uusi pluginaid, või lastes seda &kde;l teha automaatselt iga käivitamise ajal.

Skaneerimine kujutab endast nimekirjas Skaneeritavad kataloogid olevate kirjete läbiuurimist, otsides neist pluginakoodi sisaldavaid `.so`-faile. Faili leidmisel uuritakse seda tuvastamaks, milliseid MIME tüüpe see toetab. Seejärel luuakse kasutaja kataloogis `~/.kde/share/mimelnk` &kde; MIME tüübi definitsioonid, et neid saaks kasutada kõik tüüpe pruukivad rakendused.

Kaardil Pluginad on näha &kde; leitud &Netscape; pluginad ning neist igaühe juures on ära toodud MIME tüübid ja faililaiendid, mida selle äratundmiseks kasutatakse.

Dialoogis on ka märkekast Pluginate lubamine globaalselt, millega võib lubada või keelata pluginad, mida HTML-leheküljed sisaldavad (need võivad endast kujutada turvariski).

## konqueror;i pluginad

Paketis kdeaddons leidub hulk kasulikke pluginaid, mida &konqueror; suudab kasutada. Neid on lühidalt selgitatud allpool, põhjalikumat infot leiab &kde; abikeskuse sektsioonis Konquerori pluginad.

Veebilehekülje tõlkimine

  See kasutab AltaVista BabelFishi saiti tõlkimaks aktiivse HTML-lehekülje just sulle vajalikku keelde (valik pole siiski üle mõistuse suur, näiteks eesti keelde ega keelest pole see veel võimalik). Seda saab käivitada menüükäsuga Tööriistad Veebilehekülje tõlkimine.

Kataloogivaate filter

  Seda saab kontrollida menüükäsuga Tööriistad Vaatefilter ning see võimaldab valida, millist tüüpi faile kataloogis näidata.

DOM-puu vaataja

  Menüükäsk Tööriistad DOM-puu näitamine avab uue akna, kus on näha aktiivse HTML-lehekülje dokumendi objektmudel (DOM).

HTML süntaksi kontrollija

  See käivitub menüükäsuga Tööriistad Veebilehe kontroll HTML süntaksi kontroll. See kasutab aktiivse lehekülje kontrollimiseks W3C HTML-validaatorit, mis on väga kasulik näiteks veebilehekülgede loomisel.

CSS süntaksi kontrollija

  Käivitub menüükäsuga Tööriistad Veebilehe kontroll CSS süntaksi kontroll ning kasutab aktiivse lehekülje kaskaadlaadistiku kontrollimiseks W3C CSS-validaatorit.

HTML seadistused

  Valides menüükäsu Tööriistad HTML seadistused, saab lubada või keelata mitmed HTML seadistused ilma seadistustedialoogi kasutamata.

Pildigalerii

  Failihalduri režiimis saab valida menüükäsu Tööriistad Pildigalerii loomine..., mis võimaldab tekitada kõiki aktiivse kataloogi piltide pisipilte sisaldava HTML-lehekülje. Vaikimisi kannab see nime `images.html` ning pisipildid asuvad uues kataloogis `thumbs`.

Identifikaatori muutja

  Valides menüükäsu Tööriistad Brauseri identifikaatori muutmine, avaneb menüü, mis võimaldab muuta veebilehitsejat identifitseerivat stringi ilma seadistustedialoogi avamata.

Veebilehe arhiveerimine

  Käivitub menüükäsuga Tööriistad Veebilehe arhiveerimine... ning loob arhiivifaili (laiendiga `.war`) vaadeldud veebileheküljest koos piltidega. Salvestatud lehekülje vaatamiseks klõpsa hiire vasaku nupuga arhiivifaili nimel.

Liikumise paneeli meediamängija

  Lihtne meediamängija, mis on põimitud omaette kaardina liikumise paneelile. Laulude või videode kuulamiseks/vaatamiseks lohista need lihtsalt sellele leheküljele.