# Sõnastik

Selles peatükis selgitame kõige ebatavalisemaid mõisteid, mida käsiraamat sisaldab.

kraadid

  Kraadid mõõdavad nurka ehk pöörde ulatust. Täispööre on 360 kraadi, järelikult poolpööre 180 ja veerandpööre 90 kraadi. Käskude `turnleft`, `turnright` ja `direction` sisend peab olema antud kraadides.

käskude sisend ja väljund

  Mõned käsud vajavad sisendit, mõned annavad väljundit, mõned vajavad sisendit ja annavad väljundit ning mõned ei vaja sisendit ega anna ka mingit väljundit.

  Mõned näited ainult sisendiga käskudest:

      forward 50
      pencolor 255,0,0
      print "tere!"

  Käsk `forward` võtab sisendiks `50`. `forward` vajab seda sisendit määramaks, mitu pikslit edasi liikuda. `pencolor` võtab sisendiks värvikoodi ja `print` stringi. Pane tähele, et sisend võib olla ka konteiner, nagu näha järgnevas näites:

      x = 50
      print x
      str = "tere!"
      print str

  Nüüd mõned näited väljundit andvate käskude kohta:

      x = inputwindow "palun kirjuta midagi ja vajuta OK... aitäh!"
      r = random 1,100

  Käsk `inputwindow` võtab stringi sisendiks ja annab väljundiks sisestatud arvu või stringi. Nagu näha, on `inputwindow` väljund salvestatud konteineris `x`. Ka käsk `random` annab väljundi. Antud juhul on väljundiks number vahemikus 1 kuni 100. Ka see väljund on salvestatud konteinerisse, milleks siin on `r`. Pane tähele, et konteinereid `x` ja `r` ei ole kasutatud eespool toodud näidiskoodis.

  Mõned käsud ei vaja sisendit ega anna ka väljundit, näiteks:

      clear
      penup
      wrapon
      hide

intuitiivne esiletõstmine

  See &kturtle;'i omadus muudab koodi kirjutamise veelgi kergemaks. Esiletõstmine annab kirjutatud koodi osadele erinevad värvid, mis märgivad seda, millist tüüpi koodiga kuskil tegemist on. Järgnevas tabelis on ära toodud erinevad kooditüübid ja värv, millega selliseid osi näitab koodiredaktor.

  ## Erinevad kooditüübid ja nende esiletõstmise värv

  tavalised käsud | tumeroheline | Tavalisi käske kirjeldatakse siin.
  täitmise kontrollerid | must (rasvane) | Nende spetsiaalsete käskude täitmist kontrollivate käskude kohta saab põhjalikumalt lugeda siit.
  kommentaarid | tumekollane | Kommenteeritud ridade alguses seisab vastav sümbol (#). Neid ridu koodi täitmisel ignoreeritakse. Kommentaarid lubavad programmeerijal oma koodi selgitada või siis ajutiselt teatud koodiosa täitmata jätta.
  nurksulud [, ] | heleroheline (rasvane) | Nurksulge kasutatakse koodiosade grupeerimiseks. Tihtipeale pruugitakse neid koos täitmise kontrolleritega.
  käsk learn | heleroheline (rasvane) | Käsuga learn saab luua uusi käske.
  numbrid | sinine | Numbrid on numbrid, mis nende kohta ikka rohkem öelda...
  stringid | tumepunane | Ega ka (teksti)stringide kohta pole palju muud öelda, kui et nende alguses ja lõpus on alati topeltjutumärgid (").
  matemaatilised sümbolid | hall | Need on matemaatiliste tehete sümbolid: +, -, *, /, ( ja ). Loe nende kohta lähemalt siit.
  küsimused | sinine (rasvane) | Küsimuste kohta loe lähemalt siit.
  küsimuste ühendussõnad | roosa | Küsimuste ühendussõnade (and, or, not) kohta loe lähemalt siit.
  tavaline tekst | must |

pikslid

  Piksel on punkt ekraanil. Kui vaatad väga teraselt, näed, et kogu sinu monitori ekraan on piksleid täis. Kõik ekraanil olevad kujutised õigupoolest pikslitest koosnevadki. Piksel ongi kõige väiksem asi, mida saab ekraanile joonistada.

  Paljud käsud vajavad sisendina pikslite arvu: `forward`, `backward`, `go`, `gox`, `goy`, `canvassize` ja `penwidth`.

RGB värvikoodid

  RGB värvikoodid tähistavad värve. R tähendab punast (inglise keeles red), G rohelist (green) ja B sinist (blue). RGB värvikood on näiteks `255,0,0`, kus esimene ehk punane väärtus on 255 ja teised 0, mis kokku annab erepunase. Iga RGB värvikoodi väärtus peab olema vahemikus 0 kuni 255. Toome siin ära mõned sagedamini kasutust leidvad värvid:

  ## Sagedasemad RGB värvikoodid

  `0,0,0` | must
  `255,255,255` | valge
  `255,0,0` | punane
  `150,0,0` | tumepunane
  `0,255,0` | roheline
  `0,0,255` | sinine
  `0,255,255` | helesinine
  `255,0,255` | roosa
  `255,255,0` | kollane

  RGB värvikoodi võimaldab imelihtsalt leida värvivalija. Selle saab avada menüükäsuga Tööriistad Värvivalija.

  Kaks käsku vajavad sisendina RGB värvikoodi: `canvascolor` ja `pencolor`.

sprait

  Sprait on väike pilt, mida saab ekraanil liigutada. Nii on näiteks ka meie armas pisike kilpkonnake sprait.

  Märkus: &kturtle;'i praeguses versioonis saab sprait olla ainult kilpkonn, aga tulevastes versioonides on loodetavasti võimalik kilpkonn asendada just sulle meelepärase spraidiga.

murdmine

  Murdmist kasutatakse siis, kui kilpkonn joonistab midagi nii suurt, mis ei taha lõuendile ära mahtuda ning murdmine on sees. Murdmine näeb välja selline Murdmise näide Kui kilpkonn liigub üle lõuendi piiri, viiakse ta automaatselt lõuendi vastasservale, kus ta saab oma liikumist jätkata. Sel moel on kilpkonn liikudes alati ekraanil.

  Murdmise saab sisse ja välja lülitada käskudega `wrapon` ja `wrapoff`. &kturtle;'i käivitamisel on murdmine vaikimisi sees.