# Võrkuminek lihtsal viisil

## Mõned asjad, mida peaks teadma enne alustamist

Kui sul on suhteliselt uus &Linux; distributsioon, võib suurem osa käsiraamatust tunduda tarbetu. &kppp; pakub väikest, aga nutikat nõustajat, mis enamasti aitab sul hõlpsasti luua internetiühenduse kõigest paari minutiga.

Sõltumata sellest, kas kasutad nõustajat või mitte, peaksid enne alustamist teadma järgmisi asju:

- Oma ISP sissehelistamiskeskuse number.

- Oma ISP poolt antud kasutajanimi ja parool.

- ISP DNS serverid (piisab ühest, kuid kaks on parem).

ISP teenuste täielikuks kasutamiseks oleks kasulik teada ka selliseid asju:

- Sisenevate kirjade serveri aadress (sageli on selleks pop.sinuISP.ee või mail.sinuISP.ee)

  Jõua selgusele ka selles, kas ISP kasutab POP3 või IMAP protokolli.

- Väljuvate kirjade (SMTP) serveri aadress (see võib olla samane sisenevate kirjade serveriga või üsna sageli ka smtp.sinuISP.ee).

- Useneti uudiste (NNTP) serveri aadress (üsna tõenäoliselt news.sinuISP.ee või nntp.sinuISP.ee).

- Proxy serverid, mida sinu ISP kasutab.

Kogu see info võib leiduda paberites, mida ISP sulle lepingu sõlmimisel andis, vastasel juhul võib abi leida ISP tugitelefonilt.

Kui kõik mainitu on olemas ja tegemist on suhteliselt uue &Linux; distributsiooniga, võib internetiühenduse rajamine olla imelihtne ja piirduda vaid &kppp; nõustaja käivitamisega.