# Vaatlusnimekiri

Vaatlusnimekiri
Vaatlusnimekiri

Vaatlusnimekirja mõte on pakkuda mugavat võimalust võtta enda valitud objektidega ette teatud levinud toiminguid. Objekte saab nimekirja lisada kontekstimenüü käsuga Lisa nimekirja või ka lihtsalt klahvile O vajutades, kui soovid lisada parajasti valitud objekti.

Nimekirjas olevaid objekte saab sorteerida mis tahes andmeveeru järgi (nimi, otsetõus, kääne, tähesuurus, tüüp). Objektiga mingi toimingu ettevõtmiseks vali see nimekirjas ja klõpsa seejärel akna ülaosas asuvatele toimingunuppudele. Mõningaid toiminguid saab sooritada ka siis, kui valitud on mitu objekti, mõningaid aga ainult ühe objektiga. Võimalikud toimingud on järgmised:

Fokuseeri

  Tsentreerib vaate valitud objektile ja asub seda jälgima.

Vaatle

  Suunab sinu teleskoobi valitud objektile.

Kõrgus/aeg

  Ava abivahendi Kõrgus/Aeg, kus on juba laaditud valitud objekt(id).

Üksikasjad

  Avab valitud objekti üksikasjaliku info akna.

Eemalda

  Eemaldab valitud objekti(d) vaatlusnimekirjast.

Vaatlusnimekiri on päris uus abivahend ja seda veel arendatakse. Me kavatseme lisada sellele mitmeid võimalusi, näiteks objektide lisamine nimekirja taevapiirkonda valides ja võimalus salvestada vaatlusnimekirju kõvakettale.