&Lauri.Watts;

# Abi saamine

## Kasutaja käsiraamatud

Suuremal osa rakendustest on oma põhjalik kasutaja käsiraamat
, mida on võimalik avada mitmel moel:

- Vajutades rakenduses viibides klahvi F1

- Menüükäsuga Abi Rakenduse nimi

- Käsiraamatut &abikeskus;es üles otsides

- KIO mooduli vahendusel &konqueror;is. Selleks kirjuta lihtsalt asukohareale käsk `help:/Rakenduse nimi`

- Internetis aadressil http://docs.kde.org

## Kohtspikrid ja Mis see on? abitekstid

Paljud rakendused pakuvad ka kontekstipõhist abi, sageli isegi kahel kujul: kohtspikrid ning Mis see on? abitekstid.

### Kohtspikrid

Kohtspikrid on pisikesed infoaknad või -mullid, mida näeb siis, kui viid hiirekursori ilma klõpsamata mõne elemendi kohale.

&kde; kasutab kohtspikreid väga usinasti, et pakkuda kasutajatele võimalikult igakülgset abi ekraanil nähtava kohta. Nii näitab näiteks enamik rakenduste nuppe kohtspikris oma nime, kui hiirekursor nende kohale viia ja hetkeks seisma jätta.

Kohtspikritel on veel üks funktsioon, mis ei ole otseselt seotud abiga. Failihalduris &konqueror; ja töölaual võivad kohtspikrid edastada ka infot faili kohta. Seda nimetatakse tavaliselt metainfoks.

Metainfot näitavatest kohtspikritest räägib lähemalt failihaldurit &konqueror; tutvustav osa.

### Mis see on?

Mis see on? abitekstid on tavaliselt põhjalikumad kui kohtspikrid. Mis see on? abiteksti saab näha kahel moel:

- Klõpsates akna tiitiliribal nuppu ?

- Vajutades klahvikombinatsiooni &Shift;F1

Kursor võtab seejärel küsimärgiga noole kuju. Kui klõpsad sellega elemendil, mille kohta soovid rohkem infot, ilmubki väike aken, mis annab teada, milleks antud element hea on.

## Meililistid, uudistegrupid ja IRC

### Meililistid

&kde; pakub mitmeid meililiste, mis võivad anda sulle abi ja juhiseid töölaua kasutamisel ning seadistamisel.

Mõningad kasulikumad meililistid on järgmised:

&kde; kasutajate meililist

  Selle meililisti huvikeskmes on OS-ist sõltumatud küsimused ja arutelud &kde; kasutamise teemadel. Konkreetsete operatsioonisüsteemidega seotud küsimusi ei ole mõtet siin esitada. Sellesse meililisti sobib näiteks küsimus Kuidas muuta KWordi dokumentide veerist?, aga mitte Kuidas panna UnixOS X.Y &kde;s printer tööle? Siin esitatavad küsimused ja arutelud peavad pakkuma huvi kõigile &kde; kasutajatele, mitte aga vaid ühe operatsioonisüsteemi &kde; kasutajatele.

  Selle meililistiga saab ühineda aadressil https://mail.kde.org/mailman/listinfo/kde.

  Meililisti arhiivi leiab aadressilt http://lists.kde.org/.

&kde;-&Linux; meililist

  Selle meililisti huvikeskmes on küsimused ja arutelud &kde; kasutamise kohta &Linux; all. Siinsed küsimused ja arutelud puudutavad kõike, millega võib silmitsi seista &kde; kasutaja &Linux; süsteemis. Seetõttu sobib siin esitada ka näiteks küsimust Kuidas panna &kde;s tööle võrguprinter LinuxDistro X.Y korral? Kui eelistad jälgida &kde; kohta esitatavaid küsimusi ja arutelusid, mis ei oleks spetsiifilised teatud OS-ile, kasuta palun &kde; üldist kasutajate meililisti.

  Selle meililistiga saab ühineda aadressil https://mail.kde.org/mailman/listinfo/kde-linux.

  Meililisti arhiivi leiab aadressilt http://lists.kde.org/.

### IRC

&kde; tuge ja võimalust üldisemaks vestluseks pakub kanal #kde Freenode'i võrgus (irc.freenode.net). Seda saab kasutada suvalise &kde; IRC kliendiga, sealhulgas näiteks rakendustega konversation, &ksirc; ja &kopete;. Täpsemalt räägib IRC kasutamisest .

## Muud ressursid

Ressursse, millest sul võib kasu olla on veelgi ning mõned neist toomegi ära allpool:

dot.kde.org

  See veebilehekülg kujutab endast otsimisvõimalusega &kde; uudistesaiti, kus leiab ohtrasti infot &kde; maailmas toimuva kohta.

kde-look.org

  Ülivõimas &kde; silmailu ressurss, mis pakub ohtrasti teemasid, aknadekoratsioone, taustapilte, hiirekursorieemasid ja ikoone, mida kasutada oma &kde; töökeskkonnas. Pane tähele, et samal saidil leiab ka howto-sektsiooni, kus saab teada, kuidas enamikku asju paigaldada.

wiki.kde.org

  &kde; ametlik Wiki. Siit leiab rohkelt infot kõige kohta alates korduma kippuvatest küsimustest ja HOWTO-dest kuni nippide ja trikkideni. Wikit ei tuleks siiski pidada konkreetsete rakenduste käsiraamatute või &kde; ametliku dokumentatsiooni asenduseks.